CELEX: 62016CN0449
Language: da
Date: 2016-08-11 00:00:00
Title: Sag C-449/16: Anmodning om præjudiciel afgørelse indgivet af Corte d’appello di Genova (Italien) den 11. august 2016 — Kerly Del Rosario Martinez Silva mod Istituto nazionale della previdenza sociale (INPS) og Comune di Genova

7.11.2016   
            
            
               DA
            
            
               Den Europæiske Unions Tidende
            
            
               C 410/8
            
         Anmodning om præjudiciel afgørelse indgivet af Corte d’appello di Genova (Italien) den 11. august 2016 — Kerly Del Rosario Martinez Silva mod Istituto nazionale della previdenza sociale (INPS) og Comune di Genova
   (Sag C-449/16)
   (2016/C 410/08)
   Processprog: italiensk
   
      Den forelæggende ret
   
   Corte d’appello di Genova
   
      Parter i hovedsagen
   
   
      Sagsøger: Kerly Del Rosario Martinez Silva
   
      Sagsøgte: Istituto nazionale della previdenza sociale (INPS) og Comune di Genova
   
      Præjudicielle spørgsmål
   
   
               1)
            
            
               Kan en ydelse som omhandlet i artikel 65 i lov nr. 448/1998, benævnt »tilskud til familier med mindst tre mindreårige børn«, udgøre en familieydelse i henhold til artikel 3, stk. 1, litra j), i forordning (EF) nr. 883/2004 (1)?
            
         
               2)
            
            
               Såfremt spørgsmålet besvares bekræftende, er ligebehandlingsprincippet i henhold til artikel 12, stk. 1, litra e), i direktiv 2011/98/EU (2) da til hinder for en national lovgivning som den italienske, hvorefter en arbejdstager fra et tredjeland, der er i besiddelse af »kombineret arbejdstilladelse« (med en gyldighed på over seks måneder), ikke kan modtage det omhandlede »tilskud til familier med mindst tre mindreårige børn«, selv om vedkommende har tre eller flere hjemmeboende mindreårige børn og en lavere indkomst end den lovbestemte grænse?
            
         
      (1)  Europa-Parlamentets og Rådets forordning (EF) nr. 883/2004 af 29.4.2004 om koordinering af de sociale sikringsordninger (EUT L 166, s. 1).
   
      (2)  Europa-Parlamentets og Rådets direktiv 2011/98/EU af 13.12.2011 om én enkelt ansøgningsprocedure for en kombineret tilladelse til tredjelandsstatsborgere til at opholde sig og arbejde på en medlemsstats område og om et sæt fælles rettigheder for arbejdstagere fra tredjelande, der har lovligt ophold i en medlemsstat (EUT L 343, s. 1).